**José Domingo Duquesne**, nado en Bogotá o 23 de febreiro de 1748 e finado ibídem o 30 de agosto de 1822, foi un crego, teólogo, científico e escritor colombiano. Sendo políglota, Duquesne falaba castelán, francés, latín, grego antigo, italiano e chibcha.

Traxectoria
-----------

José Domingo Duquesne naceu en Bogotá, a capital do Vicerreinado de Nova Granada. Os seus pais eran o francés Juan Francisco Duquesne, orixinario de Montpellier, e Clara Ignacia de la Madrid, de Bogotá. Asistiu ó *Colexio Maior e Seminario de San Bartolomeu* graduándose en 1774 en lei canónica e teoloxía. Durante as súas disertacións de filosofía Duquesne tratou das ciencias naturais.

Dende 1775 até 1795 Duquesne foi asignado ás vilas indíxenas de Lenguazaque e Gachancipá e estudou o muysccubun, a lingua dos muiscas. Este foi o primeiro estudo dunha lingua case extinta daquela por mor da prohibición das autoridades do Imperio Españoñ en 1577 e o peche da derradeira escola bilingüe en 1638. Despois de dez anos de servizo en Lenguazaque, o 13 de xullo de 1785 Duquesne estivo traballando na parroquia da igrexa de Gachancipá.

En 1795 Duquesne publicou a súa obra *Disertación sobre el calendario de los muyscas, indios naturales de este Nuevo Reino de Granada*. Neste traballo trata o complexo calendario muisca de tipo lunisolar. José Celestino Mutis entregou o traballo de Duquesne ó famoso científico natural Alexander von Humboldt que visitou os territorios colombianos en 1801.

Despois da publicación da súa obra sobre o calendario muisca, os numerais muiscas e a gramática da lingua chibcha, Duquesne foi nomeado cóengo da catedral de Bogotá por Carlos IV, o rei de España en 1800. De volta na capital tomou os seus coñecementos sobre a linguaxe e o calendario muiscas xunto cunha interpretación da até entón sen descifrar *Ælia Lælia Crispis*.

Duquesne retirouse en 1819 e morreu o 30 de agosto de 1822.

Notas
-----

1. 1 2 3 4 5 6  Biography José Domingo Duquesne Arquivado 10 de maio de 2017 en Wayback Machine. - Banco da República de Colombia *(en castelán)*
2. ↑  Duquesne en Gachancipá*(en castelán)*
3. ↑  Zerda, 1882, p.168
4. ↑  Zerda, 1882, p.171

Véxase tamén
------------

### Bibliografía

* Duquesne, José Domingo (1795). *Disertación sobre el calendario de los muyscas, indios naturales de este Nuevo Reino de Granada - Dissertation about the Muisca calendar, indigenous people of this New Kingdom of Granada* (PDF) (en castelán). pp. 1–17. Consultado o 2016-07-08.
* Duquesne, José Domingo (24 de setembro de 1809). *Oración por la tranquilidad pública - Sermon for the public peace* (PDF) (en castelán). Arquivado dende o orixinal (PDF) o 10 de maio de 2017. Consultado o 2016-07-08.
* Duquesne, José Domingo (19 de xaneiro de 1809). *Oración pronunciada de orden - Sermon for the order* (PDF) (en castelán). Arquivado dende o orixinal (PDF) o 10 de maio de 2017. Consultado o 2016-07-08.
* Zerda, Liborio (1947 (1883)). *El Dorado* (PDF) (en castelán). Arquivado dende o orixinal (PDF) o 07 de xullo de 2019. Consultado o 2016-07-08.

* Portal:Colombia

|  |  |
| --- | --- |
| Control de autoridades | 
* Wd: Q24288376
* WorldCat
* VIAF: 2408015
* FAST: 486092
* LCCN: nr2002040194

 |